Dominee Tienie, nuwe drama wat kykers na teaters lok - My Cederberg
Dominee Tienie gaan oor 'n dominee wat gekonfronteer word met die skerp daling van gemeentelede in sy kerk, waar hy al vir die afgelope 16 jaar predikant is. Hy moet leer om aan te pas in die moderne tyd, maar kan hy dit regkry sonder om die mens wat hy is, te verander? Tienie sukkel om die rol van predikante in vandag se samelewing te verstaan. In die proses om homself te herontdek, maak hy vrede met al die veranderinge wat rondom hom plaasvind.
Frank Opperman vertolk die rol van Dominee Tienie en het ook hierdie karakter gespeel in die verhoogproduksie, Die Klaagliedere van Dominee Tienie. Die toneelstuk is later deur Sallas de Jager verwerk in 'n filmdraaiboek en het ook die regie behartig. De Jager is bekend vir films soos Musiek Vir Die Agtergrond, Verraaiers en Jonathan.
Met veteraan-akteurs soos Henrietta Gryffenberg, Annette Engelbrecht, Deon Lotz en Regardt van den Bergh, sorg dié film vir groot vermaak en opwinding. Dominee Tienie wys steeds by verskeie teaters landwyd. Hierdie is beslis 'n film wat jy op die grootskerm moet beleef.
Hoe om voor te berei op 60 liter water per dag
Met die ernstige waterkrisis wat tans in die Wes-Kaap heers, asook die nuwe vlak-5 waterbeperkings wat in Maart deur...
Met die droogte op almal se lippe, probeer meeste van ons om ons grasperke en plante steeds lowergroen te...
Wêreld Outisme-bewusmakingsdag poog om 'n kollig op die hekkies te plaas wat mense met outisme – en ander wat...
Draadjies – die pynlike reis na 'n Hollywood-glimlag
Meeste kinders, tieners of selfs middeljariges word deur hul tandarts aanbeveel om draadjies te kry as hul gebit effens...